Hei kolmannen- ja viidesluokkien opettajat,

2022–2023 Taiderattaan kurssien suunnittelu ja aikataulutus on aloitettu. Kevätlukukaudella 2023 3. luokille on kuivaneula-akvarellikurssi ja 5. luokille käsityökurssi. Kursseilla oppilaat työstävät omia töitään. Tämän lisäksi taiteilijaopettajat esittelevät taustaa kurssilla käytettävästä historiasta, tekniikasta. <https://taideratas.wordpress.com/tietoa/> on tallennettu kaikki Taiderattaan toteutuneet kurssit Oriveden alakouluissa.

**Kevään kurssien taideopettajat ottavat teihin yhteyttä lähiaikoina ja sopivat kanssanne kevään aikatauluista.**

Kursiivilla olevat kappaleet kertovat tiivistetysti Taiderattaasta.

*Alakoulujen Taiderattaan kurssien suunnittelu on alkamassa. Taideratas on osa Oriveden kaupungin opetussuunnitelmaa ja taide- ja kulttuurikasvatussuunnitelma Kulttuurikipinää. Taiderattaan sivusto* [*https://taideratas.wordpress.com/*](https://taideratas.wordpress.com/) *on tallennettu kirjallisesti, kuvin ja videoin yli kymmenvuotinen toiminta Oriveden alakouluissa. Taidekasvatusopetussuunnitelman ”Taideratas” linkki PDF-tiedostoon on ladattavissa etusivulta.*

*Taiderattaan tavoitteet ja sisällöt lyhyesti:*

 *” Taiderattaan oppimisympäristössä oppilaat tutkivat ja ilmaisevat kulttuurisesti moninaista todellisuutta taiteen keinoin. Taideratas on opetusta, jossa oppilaiden identiteettien rakentumista, kulttuurista osaamista ja yhteisöllisyyttä vahvistetaan. Taideratas toteuttaa taiteen perusopetuksen tavoitteita ja sisältöjä……. Taidekurssien sisällöt vaihtuvat vuosittain siten, että jokainen oppilasikäluokka saa monipuolisesti eri taiteen alojen taiteilijoiden pitämiä taidekursseja. Taiderattaan kurssien suunnittelussa otetaan huomioon vuosittainen taidekurssien kierrätys ja paikallisten taiteilijoiden osaamisen monipuolinen hyödyntäminen.” lainaus* [*https://taideratas.wordpress.com/*](https://taideratas.wordpress.com/)

*Opetuksen järjestäminen:*

*”Taiderattaan opetus järjestetään yhdessä Oriveden koulutus- ja opetuspalvelujen ja Oriveden seudun kansalaisopiston kanssa. Taiderattaan taidekurssin sisältö suunnitellaan koulujen ja kansalaisopiston henkilöstön sekä ammattitaiteilijoiden yhteistyönä. Myös oppilaat voivat osallistua teemojen ja aihealueiden valintaan… ” lainaus* [*https://taideratas.wordpress.com/*](https://taideratas.wordpress.com/)

*Taiderattaan 3.lk Taidekurssin opetus on kaikille 3. luokkalaisille ja Taiderattaan 5.lk Taidekurssin opetus on kaikille 5. luokkalaisille. Kurssin kesto on kolme kertaa kaksi oppituntia yhteensä kuusi oppituntia.

Taiderattaan vastuuhenkilöllä tehtävänä on, että Taidekurssien opetussuunnitelmat, sisällöt ja tavoitteet valmistuvat syyslukukauden aikana. Taiderattaan aikataulu sovitaan luokanopettajien ja taiteilijoiden kanssa yhteistyössä. Kaikki Taiderattaan kurssit ja kevätnäyttely pidetään ennen kevätlukukauden päättymistä.* Lukuvuonna 2022-2023 Taiderattaan vastuuhenkilö on taidegraafikko Tom Linkopuu.

Ystävällisin terveisin ja hyvää syksyä
Tom Linkopuu, taiderattaan koordinaattori
<https://taideratas.wordpress.com/>